Arnaud Bonatti
arnaud.bonatti@gmail.com 2014-2019
Kelemen Gábor
kelemeng at ubuntu dot com 2016.
Úr Balázs
ur.balazs at fsf dot hu 2019.

# 16-os kirakó

A 16-os kirakó a Taquin módosított feladványa. A Kezdőképernyőről bármikor elindíthatja.

# Játékmenet

A játék célja az összes csempe megfelelő helyre mozgatása.

A sor vagy oszlop összes csempéje egy irányba fog mozdulni. A tábláról kitolt csempe a sor vagy oszlop másik végére kerül.

# A játék vége

A játék végén a Taquin értesítést jelenít meg, a teljes képpel együtt.

Rákattinthat a fejlécsávon lévő Új játék gombra az Indítóképernyőre való visszatéréshez. Alternatív megoldásként újraindíthatja a játékot a megtett lépéseket számláló gombra kattintva, majd az Újraindítás bejegyzést választva.

# Játék az egér használatával

Lépéshez:

Kattintson a tábla körül megjelenő nyilak egyikére. A sor vagy oszlop a nyíl irányába mozdul, és a nyíl melletti csempe átkerül a másik oldalra.

Bármikor visszavonhatja a lépését. Ehhez kattintson a megtett lépéseket számláló gombra a fejlécsávon, majd kattintson a Visszavonás bejegyzésre a megjelenő menüben.

Akár befejezte az aktuális játékot, akár nem:

Új játék indításához – esetleg eltérő beállításokkal – kattintson a fejlécsávon lévő Új játék gombra a Kezdőképernyőre való visszatéréshez.

Alternatív megoldásként újraindíthatja a játékot. Ehhez kattintson a fejlécsávon a megtett lépéseket számláló gombra, majd kattintson az Újraindítás bejegyzésre a megjelenő menüben.

A billentyűzetet is használhatja.

# Játék a billentyűzet használatával

Lépéshez:

Használja a Balra és Jobbra nyilakat a kijelölt oszlop megváltoztatásához, valamint a Fel és Le nyilakat a kijelölt sor megváltoztatásához. Az éppen kijelölt sort és oszlopot fények jelölik a tábla körül.

Használja a ShiftBalra és ShiftJobbra billentyűkombinációt a kijelölt sor elhúzásához, vagy a ShiftFel és ShiftLe billentyűkombinációt a kijelölt oszlop elhúzásához.

Bármikor visszavonhatja a lépését. Ehhez használja a CtrlZ billentyűkombinációt.

Akár befejezte az aktuális játékot, akár nem:

Új játék indításához – esetleg eltérő beállításokkal – használja a CtrlN billentyűkombinációt a Kezdőképernyőre való visszatéréshez.

Alternatív megoldásként újraindíthatja a játékot. Ehhez használja a ShiftCtrlN billentyűkombinációt.

Használhatja az egeret is.