Arnaud Bonatti
arnaud.bonatti@gmail.com 2014-2019
Kelemen Gábor
kelemeng at ubuntu dot com 2016.
Úr Balázs
ur.balazs at fsf dot hu 2019.

# 15-ös kirakó

A 15-ös kirakó a Taquin alapértelmezett feladványa. Az alkalmazás megnyitásakor jelenik meg. A Kezdőképernyőről bármikor elindíthatja.

# Játékmenet

A játék célja az összes csempe megfelelő helyre mozgatása.

Van egy üres hely, ahová a szomszédos csempéket áttolhatja. Egyszerre több csempét is áttolhat a hely irányába.

# A játék vége

A játék végén a Taquin értesítést jelenít meg, a teljes képpel együtt.

Rákattinthat a fejlécsávon lévő Új játék gombra az Indítóképernyőre való visszatéréshez. Alternatív megoldásként újraindíthatja a játékot a megtett lépéseket számláló gombra kattintva, majd az Újraindítás bejegyzést választva.

# Játék az egér használatával

Lépéshez:

Kattintson egy csempére ugyanabban a sorban vagy oszlopban, mint ahol az üres hely van.

Ha egy nem mozgatható csempére kattint, a játék értesíti, hogy a mozgatás nem lehetséges.

Bármikor visszavonhatja a lépését. Ehhez kattintson a megtett lépéseket számláló gombra a fejlécsávon, majd kattintson a Visszavonás bejegyzésre a megjelenő menüben.

Akár befejezte az aktuális játékot, akár nem:

Új játék indításához – esetleg eltérő beállításokkal – kattintson a fejlécsávon lévő Új játék gombra a Kezdőképernyőre való visszatéréshez.

Alternatív megoldásként újraindíthatja a játékot. Ehhez kattintson a fejlécsávon a megtett lépéseket számláló gombra, majd kattintson az Újraindítás bejegyzésre a megjelenő menüben.

A billentyűzetet is használhatja.

# Játék a billentyűzet használatával

Lépéshez:

Használja a Balra, Jobbra, Fel és Le nyilakat a mozgatni kívánt csempe kiválasztásához. Az éppen kijelölt csempét négy nyíl jelöli a tábla körül, a sora és oszlopa oldalain.

A Szóköz billentyűvel mozgathatja a kijelölt csempét az üres hely irányába.

Ha egy nem mozgatható csempére kattint, a játék értesíti, hogy a mozgatás nem lehetséges.

Bármikor visszavonhatja a lépését. Ehhez használja a CtrlZ billentyűkombinációt.

Akár befejezte az aktuális játékot, akár nem:

Új játék indításához – esetleg eltérő beállításokkal – használja a CtrlN billentyűkombinációt a Kezdőképernyőre való visszatéréshez.

Alternatív megoldásként újraindíthatja a játékot. Ehhez használja a ShiftCtrlN billentyűkombinációt.

Használhatja az egeret is.